CELEX: 62015CN0536
Language: sk
Date: 2015-10-13 00:00:00
Title: Vec C-536/15: Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 13. októbra 2015 – Tele2 (Holandsko) BV a iní/Autoriteit Consument en Markt (ACM), ďalší účastník konania: European Directory Assistance NV

25.1.2016   
            
            
               SK
            
            
               Úradný vestník Európskej únie
            
            
               C 27/7
            
         Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 13. októbra 2015 – Tele2 (Holandsko) BV a iní/Autoriteit Consument en Markt (ACM), ďalší účastník konania: European Directory Assistance NV
   (Vec C-536/15)
   (2016/C 027/09)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobkyne: Tele2 (Holandsko) BV, Ziggo BV, Vodafone Libertel BV
   
      Žalovaný: Autoriteit Consument en Markt (ACM)
   
      Ďalší účastník konania: European Directory Assistance NV
   
      Prejudiciálne otázky
   
   
               1.
            
            
               Má sa článok 25 ods. 2 smernice 2002/22/ES (1) vykladať tak, že pod požiadavkou sa rozumie aj žiadosť podniku so sídlom v inom členskom štáte o poskytnutie informácií na účely poskytovania verejne prístupných informačných služieb a telefónneho zoznamu ponúkaných v tomto členskom štáte a/alebo v iných členských štátoch?
            
         
               2.
            
            
               Ak je odpoveď na prvú otázku kladná: Môže poskytovateľ, ktorý prideľuje telefónne čísla a na základe národnej úpravy je povinný vyžiadať si od účastníkov udelenie súhlasu so zaradením do akéhokoľvek štandardného telefónneho zoznamu a štandardných telefónnych informačných služieb, rozlišovať na základe zásady zákazu diskriminácie pri žiadosti o udelenie súhlasu podľa toho, v akom členskom štáte podnik, ktorý informácie podľa článku 25 ods. 2 smernice 2002/22/ES požaduje, ponúka telefónny zoznam a telefónne informačné služby?
            
         
      (1)  Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, s. 51; Mim. vyd. 13/029, s. 367)